**3. NAPIRENDI PONT:**


**AJKA VÁROS TELEPÜLÉSRENDEZÉSI ESZKÖZEINEK MÓDOSÍTÁSA –**

**IPARI PARK – VÁSÁR UTCA**

Tájékoztatom, hogy **AJKA Város Önkormányzatának képviselő-testülete** a 25/2018. (III. 21.) határozat értelmébenhatályos településrendezési eszközeit módosítja az Új Atlantisz Ipari Parkban lévő Vásár utca és Széles-víz közötti területet érintően. A módosítás célja, hogy a telkeken a jelenleginél intenzívebb beépítésre legyen lehetőség. A tömb **jelenleg Gksz-2 építési övezetbe** (kereskedelmi szolgáltató gazdasági terület) van besorolva a hatályos településrendezési eszközök szerint, ahol a következő paraméterekkel lehet épületet elhelyezni:

| **AZ ÉPÍTÉSI TELEK** | | | | | | |
| --- | --- | --- | --- | --- | --- | --- |
| **övezeti** | **beépítési** | **legnagyobb** | **épületek** | **legkisebb** | **max.** | **minimális** |
| **jele** | **módja** | **beépítettsége %** | **legnagyobb építmény-magassága (m)** | **területe**  **m2** | **szintter.**  **mutató** | **zöldfelületi**  **aránya %** |
| Gksz-2 | SZ | 30 | 12,5 | 2000 | 1,0 | 40 |

A módosítást követően **50%-os beépíthetőséggel** lehet elhelyezni épületet az építési telkeken, 20%-os minimális zöldfelületi arány biztosítása mellett. **A területfelhasználás változatlan marad.** A következő szabályozási terv részlet a módosítással érintett területet mutatja (kék szaggatott vonal):



A beruházás megvalósítása érdekében Ajka helyi építési szabályzatról szóló 11/2001. (VII. 02.) Önkormányzati rendelet módosítására van szükség.